Sirius Black

Sirius Black on tegelane J. K. Rowlingu romaanisarjast "Harry Potter". 

Sirius kuulub puhtavereliste Blackide perekonda ning on nende kahest lapsest vanem. Tal on noorem vend Regulus Arcturus Black. Tema perekond rõhutab väga puhtaverelisust ning sellest johtuvalt on kogu tema perekond kuulunud Slytherini majja. Sirius, kes sõõlatakse Gryffindori majja. See on aga tema vanemate silmis väga halb. Siriust see aga ei häiri, ta rõhutab igal sammul oma erinevust ülejäänud perest ning kuuluvust Gryffindori.

Siriuse parimateks sõpradeks juba kooliajast on Harry isa James Potter, Remus Lupin ja Peter Pettigrew. James, Sirius ja Peter leiavad mooduse olla Remusele, kes on libahunt, toeks ajal, mil too on muundunud. Nii saavad Jamesist, Siriusest ning Peterist animaagid. Sirius suudab muutuda suureks mustaks koeraks ning seetõttu kutsuvad sõbrad teda Päntajalaks.

Kui Lord Voldemort üritab võimule tulla, leiab ta palju toetajaid puhtaverelisuse ideele, mille kohaselt tuleks võlukunstioskus puhtavereliste võlurite seas hoida ning seades sellega puhtaverelised võlurid teistest kõrgemale positsioonile. Ka Siriuse vanemad ja perekond pooldavad tugevasti neid põhimõtteid ning Siriuse nooremast vennast saab Surmasööja. Sirius aga neid põhimõtteid ei poolda ning saanud 16-aastaseks, lahkub ta kodust. Peavarju leiab ta oma sõbra Jamesi vanemate juures.

Kui Lilyl ja Jamesil sünnib poeg Harry, saab Siriusest tema ristiisa.

Võimule tõusva Voldemortini jõuab info ettekuulutuse kohta, mille kohaselt sünnib juuli lõpus laps, kellel on võim ja vägi ta hävitada. Oma positsiooni kinnistamiseks otsustab Voldemort oma vaenlase varakult kõrvaldada. Kuigi ettekuulutuses pole räägitud täpselt, kes see laps on, oletab Voldemort, et tegemist on Potterite lapsega, ning otsustab ta tappa. Dumbledore aitab Potterite-peret kaitsta ning nii lepitakse kokku, et Pottereid hakkab kaitsma Fideliuse loits. Saladusevardja roll usaldatakse aga viimasel minutil Pettigrew'le, mitte Siriusele, nagu alguses kokku lepiti. See on osa pettemanöövrist, et Pottereid kaitsta. Kuna kõik teavad, et Potterite parim sõber on Sirius, loodavad Potterid ja Sirius, et Siriust peetakse seega ka nende saladusevardjaks. Pettigrew on aga teistele teadmata hakanud Voldemorti nuhiks ning pärast Fideliuse loitsu lausumist pääseb Voldemort Potteritele ligi ning mõrvab Lily ja Jamesi. Kuid Lily on Harry elu säästa paludes pannud lapsele peale iidse kaitseloitsu, mis annab Voldemortile tagasilöögi ning peaaegu hävitab ta. Loitsu tagasilöögil on aga peaaegu plahvatuslik mõju ning kõik ümbritsev saab kannatada. Kui Sirius jõuab õnnetuspaigale, taipab ta kohe, mis on toimunud, ning et Pettigrew on neid reetnud.

Sirius otsib reeturiks osutunud Pettigrew üles, soovides Potterite surma eest kätte maksta. Rahvarohkel tänaval karjub Pettigrew aga Siriuse suunas süüdistusi, nimetades teda Potterite saladusevardjaks, Surmasööjaks ja Potterite surma eest vastutavaks. Pettigrew lõikab maha oma sõrme, laseb tänava loitsuga õhku, tappes 12 mugu, muundab end hiireks (see on animaagina tema kuju) ning kaob. Sirius võetakse vahi alla 12 mugu ja Pettigrew tapmise eest, mõistetakse süüdi ning ta paigutatakse võlurite vanglasse Azkabani.

Pärast kahtteist vangla-aastat õnnestub Siriusel põgeneda. Tema esimeseks sooviks on üles otsida Peter Pettigrew, kes on viimased 12 aastat Weasleyde peres Roni lemmikhiire Siblikuna elanud, ning talle Harry vanemate ning enese süütuna vangisaatmise eest kätte maksta. Kui Harry, Ron ning Hermione esimest korda Siriusega Huilgavas Hurtsikus kohtuvad, on nad tema vastu vaenulikult meelestatud, sest nad ei tea Pettigrew kohta tõde. Kuid sissetungi ajal ei juhmista Harry Siriust, vaid ründab neile salamisi järgnenud ja neid väidetavalt kaitsta püüdnud Snape'i. Remuse tungivad nõudmisel vabastab Ron oma hiire kaitsvast haardest ning laseb Siriusel ja Remusel ta inimeseks tagasi muundada. Seal kuuleb Harry ka tõde oma vanemate hukkumise kohta ning saab teada, et tegelik reetur, kelle tõttu Harry vanemad hukkusid, oli Pettigrew. Pettigrew'l õnnestub sel ööl aga põgeneda ning Sirius võetakse taas vahi alla. Tõde Siriuse süütuse kohta teavad vaid Harry, Ron, Hermione, Lupin ja Dumbledore. Harry ja Hermione päästavad samal ööl Siriuse dementorite kätte andmisest ning Sirius põgeneb hobugreifi Helliknokaga.

Siriusest saab Harryle hea ristiisa, kellesse Harry on väga kiindunud. Nende suhtlemine on varjutatud, sest Sirius on endiselt võlumaailmas tagaotsitav isik.

Voldemorti tagasitulekul annab Sirius oma vanemate kodu Grimmauld Place 12 Fööniksi ordu käsutusse ning sellest saab ordu peakorter. Kuna Sirius on tagaotsitav ning pärast Pettigrew naasmist Voldemorti juurde ja Voldemorti tagasitulekut teavad Surmasööjad, et Sirius on animaag, kes oskab muutuda suureks mustaks koeraks, ei saa Sirius oma majast enam lahkuda. Sirius osaleb ordu töös, kuid temast tekitab masendust asjaolu, et ta ei saa aktiivselt ordu tööle kaasa aidata.

Voldemort, kes avastab, et Harry on tema mõtteid ja tundeid lugenud, kasutab Siriuse olemasolu ära ning saadab Harryle nägemuse Siriusest, keda Võlukunstiministeeriumi Saladuste osakonnas piinatakse. Harry, kes ei tea, et Voldemort on talle valenägemuse saatnud, kiirustab koos sõpradega ministeeriumisse Siriust päästma, kuid ei leia Siriust ministeeriumist. Kohas, kus Harry teada peaks olema Sirius, on hoopis ettekuulutus, mille peale on Harry nimi kirjutatud. Voldemort meelitas Harry valenägemusega ministeeriumisse, et too ettekuulutuse võtaks, sest ettekuulutusi saavad võtta vaid need, kelle kohta need käivad. Surmasööjad ootavad Harryt Saladuste osakonnas, et talt ettekuulutus võtta. Nende vahel puhkeb võitlus. Peagi saabub võitluspaigale ka Fööniksi ordu ning nende hulgas ka Sirius. Kuid võitluses oma nõo ja andunud surmasööja Bellatrix Lestrangega tabab viimane teda needusega, Sirius kukub Saladuste osakonnas asuvast looritatud võlvist läbi ning sureb.

Harry Potteri tegelased

de:Figuren der Harry-Potter-Romane#Sirius Black
en:Order of the Phoenix (fiction)#Sirius Black
ka:ფენიქსის ორდენი#სირიუს ბლექი
lt:Fenikso brolija (organizacija)#Sirijus Blekas
fi:Feeniksin kilta#Sirius Musta
vi:Hội Phượng Hoàng#Sirius Black
tr:Zümrüdüanka Yoldaşlığı#Sirius Black